**Ministru kabineta rīkojuma projekta**

**“Par līdzfinansējuma piešķiršanu Latvijas Drošības un aizsardzības industriju federācijai”** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir piešķirt Aizsardzības ministrijas līdzfinansējumu Latvijas Drošības un aizsardzības industriju federācijai 40 000 *euro* apmērā, lai 2019. gadā līdzfinansētu tās biedru dalību starptautiskā izstādē “Defence & Security Equipment 2019”, līdzfinansētu tās biedru dalību NATO un ES organizētās darba grupās, kas koordinē lietišķo pētniecību, tehnoloģiju pārnesi un industrijas iesaistes jautājumus, līdzfinansētu Baltijas valstu Inovāciju konferences un hakatona organizēšanu, kā arī organizētu nacionāla mēroga pasākumu “Industrijas diena 2019”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2019. gadam” 53. pants paredz, ka Aizsardzības ministrijas (turpmāk – AM) budžeta ietvaros sadarbībai ar starptautiskajām un nevalstiskajām organizācijām nepieciešamo finansējumu un tā izlietojumu, nodrošinot iesaisti starptautiskās un nacionālās drošības stiprināšanā, nosaka Ministru kabinets.Ministru kabineta 2003. gada 29. aprīļa noteikumu Nr. 236 “Aizsardzības ministrijas nolikums” 5.15. apakšpunkta trešā prim daļa nosaka, ka Aizsardzības ministrija nodrošina normatīvo aktu izstrādi, kā arī valsts politikas ietvaros identificēto atbalsta virzienu īstenošanu nacionālās aizsardzības un drošības industrijas jomā.Ministru kabineta 2016. gada 13. septembra sēdē tika apstiprināts informatīvais ziņojums “Par aizsardzības nozares sadarbības stiprināšanu ar Latvijas aizsardzības un drošības industriju” (turpmāk – Ziņojums), kura viens no mērķiem ir veicināt tādas aizsardzības industrijas izveidošanos un pastāvēšanu, kas ir starptautiski konkurētspējīga un uz eksportu orientēta. Papildus tam, Ziņojumā AM atbilstoši resursu pieejamībai paplašina aizsardzības un drošības industrijas atbalsta instrumentāriju, tai skaitā sniedzot atbalstu līdzdalībai starptautiskās militārās industrijas izstādēs.Starp Aizsardzības ministriju un Latvijas Drošības un aizsardzības industriju federāciju (turpmāk – LDAIF) 2013. gada 28. augustā tika noslēgta vienošanās Nr. C-09/AM/2013 (turpmāk – Vienošanās) par sadarbību, lai veicinātu Latvijas ilgtspējīgu drošību un stabilitāti, sekmējot valsts attīstību un tautsaimniecības konkurētspēju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 14. martā Rīgā norisinājās aizsardzības industrijas pasākums “Industrijas diena 2019”. Jau ceturto gadu pēc kārtas pasākums tiek rīkots ar mērķi organizēt aizsardzības un drošības nozares uzņēmumu produktu ekspozīcijas un tematisko darba grupu sanāksmes, kā arī informēt pašmāju un ārvalstu sadarbības partnerus par aizsardzības nozares aktualitātēm, turpmākajiem attīstības virzieniem un plānotajiem iepirkumiem. Pasākuma organizēšanu līdz šim ir uzņēmusies AM sadarbībā ar LDAIF, līdzfinansējot pasākuma īstenošanu. LDAIF ir vērsusies AM ar lūgumu piešķirt tai līdzfinansējumu 4000 *euro* apmērā pasākuma organizēšanai. Pasākuma īstenošanas izmaksas LDAIF nav spējīga segt tikai no saviem finanšu resursiem, kas AM atbalstu veiksmīgai pasākuma norisei padara nepieciešamu. Papildus tam, AM līdzfinansējuma piešķiršana šādam mērķim samazina AM administratīvo slogu, kas ir saistīts ar pasākuma tehnisko nodrošināšanu, ko ir spējīga paveikt LDAIF.No 10. – 13. septembrim Londonā, Lielbritānijā, norisināsies viena no pasaulē lielākajām aizsardzības nozares izstādēm “Defence & Security Equipment 2019” (turpmāk – DSEI 2019). LDAIF ir vērsusies AM ar lūgumu līdzfinansēt nacionālā stenda izveidi, piešķirot tai 30 000 *euro*. Kopējās pasākuma dalības izmaksas, ieskaitot dalības maksu un stenda vietas īri, pārsniedz 60 000 *euro*, no kā daļu LDAIF ir spējīga segt no saviem finanšu resursiem, kā arī piesaistot Latvijas Investīciju un attīstības aģentūras līdzfinansējumu, taču bez AM līdzfinansējuma Latvijas aizsardzības industrijas dalība izstādē zem vienota nacionālā stenda nav iespējama. Papildus tam, AM līdzfinansētais stends būs piemērots, lai tajā organizētu AM un Nacionālo bruņoto spēku (turpmāk – NBS) pārstāvju tikšanās. Pašlaik izstādē piedalīties plāno sekojoši LDAIF biedri ar augstu eksportspēju vai eksportspējas potenciālu: SIA “Latvijas Mobilais Telefons”, SIA “D Dupleks”, SIA “SRC Brasa”, SIA “DATI Group” un SIA “Atlas Aerospace”.Lai nodrošinātu Latvijas aizsardzības industrijas, tai skaitā pētniecības iestāžu, pārstāvju dalību NATO un Eiropas Savienības organizāciju darbā jautājumos, kas saistīti ar lietišķo pētniecību un aizsardzības spēju attīstību, LDAIF lūdz AM piešķirt tai līdzfinansējumu 2000 *euro* apmērā. Šie resursi tiks izmantoti, lai līdzfinansētu Latvijas aizsardzības nozares ekspertu dalības un uzturēšanās izmaksas tādos formātos kā NATO Industrijas padomdevēju grupā (turpmāk – NIAG), kas ir konsultatīvs forums starp NATO un NATO dalībvalstu aizsardzības industrijas pārstāvjiem, kā arī Eiropas Aizsardzības aģentūras (turpmāk – EDA) un NATO Zinātņu un tehnoloģijas organizācijā (turpmāk – STO), kuru ietvaros tiek īstenoti lietišķās pētniecības projekti. Lai nodrošinātu Latvijas pārstāvju iesaistes lietderību, dalība konkrētos projektos tiek koordinēta ar AM, nominējot ekspertus kā Latvijas pārstāvjus darbam konkrētajās grupās.2019. gada rudenī tiek plānots organizēt Baltijas valstu Inovāciju konferenci un aizsardzības nozares hakatonu. Konferences ietvaros tiks aktualizēti Baltijas valstu panākumi pētniecībā un industrijas attīstībā, kā arī meklēti saskares punkti turpmākai sadarbībai. Hakatona ietvaros dalībnieki prezentēs idejas par esošu aizsardzības spēju problēmu risinājumiem, klātienē atbalstītajiem projektiem dodot divas diennaktis, lai izstrādātu strādājošu risinājuma prototipu, ekspertiem no dažādām tautsaimniecības nozarēm sniedzot konsultatīvu atbalstu projektu izstrādes gaitā. Lai organizētu šādu pasākumu, LDAIF lūdz piešķirt tai AM līdzfinansējumu 4000 *euro* apmērā. Pasākuma mērķis ir aktualizēt ne tikai Baltijas valstu sadarbību, bet arī lietišķo pētniecību un inovācijas aizsardzības nozarē, tostarp jauniešu vidū. Vienlaikus pasākums kalpo kā forums potenciāli perspektīvu ideju attīstīšanai, izmantojot klātesošo ekspertu konsultācijas, kas hakatona komandu izstrādājumus var attīstīt līdz tirgū realizējamiem gataviem inovatīviem produktiem. LDAIF iesaiste vienota pasākuma organizēšanā būtiski mazina AM administratīvo slogu, it īpaši jautājumos, kas saistīti ar pasākuma tehnisko nodrošināšanu.Normatīvais akts paredz LDAIF piešķirt 40 000 *euro*, lai līdzfinansētu aizsardzības industrijas izstādes “Industrijas diena 2019” organizēšanu 2019. gada 14. martā, nodrošinātu Latvijas aizsardzības industrijas uzņēmumu dalību starptautiskā nozares izstādē “DSEI 2019” Londonā, Lielbritānijā, no 2019. gada 10. – 13. septembrim zem vienota nacionālā stenda, līdzfinansēt LDAIF biedru dalību NATO un Eiropas Savienības industrijas un lietišķās pētniecības sadarbības forumos, kā arī līdzfinansēt Baltijas valstu Inovācijas konferenci un hakatonu 2019. gada rudenī.Dalība starptautiskās izstādēs veicinās Latvijas drošības un aizsardzības jomas uzņēmumu starptautisko atpazīstamību, kā arī iespējas piesaistīt jaunus klientus un sadarbības partnerus, tādējādi veicinot Latvijas drošības un aizsardzības industriju konkurētspējas un eksportspējas attīstību. Līdzdalība darba grupās Latvijas uzņēmējiem sniedz papildu iespējas saņemt jaunāko informāciju par nozares aktualitātēm kontekstā ar Eiropas Savienību un NATO, savukārt hakatona kā pasākuma mērķis ir aktualizēt pētniecību un inovācijas aizsardzības sektorā. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija |   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Drošības un aizsardzības industriju federācija un tās biedri. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidenta biedrs, aizsardzības ministrs Artis Pabriks

1151

M.Balodis, 67335278

Marcis.balodis@mod.gov.lv